Բեն Մի

Բեն Մի (, ), անգլիացի պրոֆեսիոնալ ֆուտբոլիստ։ Ներկայումս հանդես է գալիս Բարնլիի կազմում։ Խաղում է կենտրոնական պաշտպանի դիրքում։

Ակումբային կարիերա

Մանչեսթեր Սիթի 
Մին պրոֆեսիոնալ ֆուտբոլիստի կարիերան սկսել է Մանչեսթեր Սիթիում։ 2008 թվականին Մին ավագի թևկապով առաջնորդեց Մանչեսթեր Սիթիի ակադեմիային հաղթել Անգլիայի երիտասարդական գավաթը։ 2009 թվականին կնքեց իր առաջին պրոֆեսիոնալ պայմանագիրը՝ նախատեսված մինչև 2011 թվականը։ 2010 թվականի ամռանը Մին Մանչեսթեր Սիթիի առաջին թիմի հետ մասնակցեց մինչևմրցաշրջանային ընկերական խաղերին ԱՄՆ-ում։ Նա խաղադաշտ դուրս եկավ Պորտլենդ Տիմբերսի և Նյու Յորք Ռեդ Բուլզի դեմ խաղերում։ Մին ստացավ 41 համարի մարզաշապիկը և իր պաշտոնական դեբյուտը նշեց 2010 թվականի սեպտեմբերի 22-ին՝ Անգլիայի լիգայի գավաթի Վեստ Բրոմվիչի դեմ խաղում։

2011 թվականի հունվարի 1-ին Մին վարձավճարով տեղափոխվեց Լեսթեր Սիթի։ Իր դեբյուտը նշեց հունվարի 22-ին՝ Միլուոլի դեմ խաղում։ 2011 թվականի մարտի 12-ին անգլիացին տվեց իր առաջին գոլային փոխանցումը Լեսթերի կազմում՝ Սկանտորպ Յունայթեդի դեմ խաղում։ Մրցաշրջանի ավարտին Մին վերադարձավ Մանչեսթեր Սիթի։

Բարնլի 
2011 թվականի հուլիսի 14-ին Մին 1 տարվա վարձավճարով միացավ Բարնլիին։ Իր դեբյուտը առաջնությունում նշեց օգոստոսի 6-ին՝թիմի մեկնարկային կազմում խաղադաշտ դուրս գալով Ուոտֆորդի դեմ խաղում։ 2012 թվականի հունվարի 17-ին Մին լրիվ տրանսֆերով տեղափոխվեց Բարնլի՝ ակումբի հետ կնքելով 3․5 տարվա պայմանագիր։ Իր առաջին գոլը պրոֆեսիոնալ կարիերայում խփեց 2012 թվականի սեպտեմբերի 29-ին՝ Միլուոլի դեմ խաղում։ 2013-14 մրցաշրջանում Մին անցկացրեց 41 հանդիպում՝ դառնալով 3 գոլային փոխանցում և օգնելով Բարնլիին տեղափոխվել Պրեմիեր Լիգա։

2014 թվականի հուլիսի 30-ին Մին երկարաձգեց իր պայմանագիրը Բարնլիի հետ մինչև 2017 թվականը։ Իր դեբյուտը Պրեմիեր Լիգայում նշեց օգոստոսի 18-ին՝ Չելսիի դեմ խաղում։ Անգլիայի առաջնությունում առաջին գոլը խփեց 2015 թվականի հունվարի 17-ին՝ Քրիսթալ Փելասի դեմ խաղում։ Փետրվարի 21-ին Մին գոլ խփեց Չելսիի դեմ խաղում, իսկ հանդիպումն ավարտվեց 1-1 հաշվով։ 2014-15 մրցարջանում 35 հանդիպում՝ դառնալով 2 գոլի հեղինակ, սակայն Բարնլին դուրս մնաց Պրեմիեր Լիգայից։

2015-16 մրցաշրջանում Մին օգնեց Բարնլիին հաղթել Չեմպիոնշիպը և վերադառնալ Պրեմիեր Լիգա։ 2016 թվականի հուլիսի 14-ին անգլիացին երկարաձգեց իր պայմանագիրը ակումբի հետ մինչև 2019 թվականը։ Առաջին հանդիպումը թիմի ավագի թևկապով Մին անցկացրեց նոյեմբերի 26-ին՝ Մանչեսթեր Սիթիի դեմ խաղում։ 2017 թվականի հունվարի 2-ին նա գոլ խփեց Մանչեսթեր Սիթիի դեմ խաղում, սակայն Բարնլին պարտվեց 2-1 հաշվով։ 2016-17 մրցաշրջանում Մին անցկացրեց 35 հանդիպում՝ դառնալով 1 գոլի և 1 գոլային փոխանցման հեղինակ։

Իր առաջին հանդիպումը եվրոպական առաջնույթուններում Մին անցկացրեց 2018 թվականի հուլիսի 26-ին՝ Եվրոպայի Լիգայի որակավորման երկրորդ փուլի Աբերդինի դեմ խաղում։ Օգոստոսի 8-ին նա երկարաձգեց իր պայմանագիրը 3 տարով։ 2019 թվականի օգոստոսի 9-ին Մին պաշտոնապես դարձավ Բարնլիի հիմնական ավագը։

Միջազգային կարիերա 
Մին ներկայացրել է Անգլիան մինչև 19, մինչև 20 և մինչև 21 տարեկանների երիտասարդական հավաքականներում։ Անգլիայի Մ19 հավաքականի կազմում մասնակցել է 2008 թվականի Եվրոպայի առաջնությանը՝ անցկացնելով 2 հանդիպում և գոլի հեղինակ դառնալով Հունաստանի դեմ խաղում։

Կարիերայի վիճակագրություն

Ակումբային վիճակագրություն 
2019 թվականի դեկտեմբերի 8-ի դրությամբ

Նվաճումներ

Ակումբային 
Բարնլի
 Չեմպիոնշիպ. 2015–16; երկրորդ տեղ. 2013–14

Ծանոթագրություններ

Արտաքին հղումներ 

 Մին transfermarkt-ում
 Մին soccerbase.com-ում
 Մին WhoScored.com կայքում
 Մին Բարնլիի պաշտոնական կայքում 
 Մին Պրեմիեր Լիգայի պաշտոնական կայքում

Ֆուտբոլի պաշտպաններ
Անգլիացի ֆուտբոլիստներ
Մանչեսթեր Սիթիի ֆուտբոլիստներ
Լեսթեր Սիթիի ֆուտբոլիստներ
Բարնլիի ֆուտբոլիստներ
Անգլիական ֆուտբոլի լիգայի խաղացողներ
Պրեմիեր Լիգայի ֆուտբոլիստներ